17-jarige se liggaam word opgegrawe | Maroela Media
Dit volg nadat die polisie 'n saak van moord begin ondersoek het oor die afsterwe van Lungile Nkosi, wat op 6 September 2018 vermoedelik deur sy ouers en twee broers in Pienaar aangerand is, het kol. Mtsholi Bhembe, woordvoerder van die polisie, gesê.
Volgens inligting tot die polisie se beskikking het die vier gesinslede die slagoffer daarvan beskuldig dat hy sy sussie se selfoon gesteel het. "Die 17-jarige is daarna vermoedelik doodgeslaan en die gesin het nooit die saak by die polisie aangemeld nie. Hulle het 'n lyksversorger ontbied en gesorg dat 'natuurlike oorsake' aangedui word as die oorsaak van sy afsterwe." Nkosi is daarna op 8 September begrawe.
"Besorgde lede van die gemeenskap het die saak onder die polisie se aandag gebring en 'n ondersoek is van stapel gestuur. Die verdagtes is in hegtenis geneem en het vandag in die hof verskyn. Hulle staan tereg op aanklag van moord en dwarsboming van die gereg," het Bhembe bygevoeg.
Die verdagtes bly in aanhouding en sal Vrydag weer in die Kanyamazane-landdroshof verskyn vir 'n aansoek om borgtog.
Liewe Vader die arme kind ! sy ouers gang op teen hom !!!! ek wil nie dink hoe ongelooflik verraai hy moes voel in dai oomblike ??? Sy eie bloed …..
word n dood sertifikaat sonder lykskouing deur begrafnisondernemers uitgereik?
Janee die regte prosedures is van die begin af nie gevolg nie, nou kos dit weer duisende rande om die kind op te grawe en die werklike oorsaak vas te stel, weereens useless polisie en useless prosedures want volgens my kan 'n begrafnisondernemer nie die kind dood verklaar of besluit waaraan hy dood is nie. Ons hoop maar die waarheid kom uit dat daar geregtigheid vir die kind geskied.
Dr wie doodsverslag voltooi het en die begrafnisondernemer is ewe skukdig. Ambulans personeel moes hom doodsertifiseer. Dr kani doodsverslag voltooi sonder vorm van ambulans personeel of n verpleegsuster by n inrigting se skrywe nie. Hoop almal ry aan die pen.
Ongelukkig maak geld wat stom is, reg wat krom is!Het jare gelede in n staatshospitaal gewerk en daar is niemand ooit aan MIV/ Vigs dood nie… Die oorsaak was altyd ander siektes, maar nooit die vigskriklike siekte nie. Families het nie kans gesien vir die stigma nie.